Paar päeva tagasi nägin unes Pillet. Rääkisin temaga telefonis. Teadsin, et ta  meie hulgast lahkub või on juba lahkunud, kuid ei soovinud seda talle öelda, kartes talle haiget teha. Siiski ütlesin talle lihtsalt: "Pille, ma armastan Sind!" Sel viisil sain temaga isiklikult hüvasti jätta. Tundsin ka, et tema oli kohal. Ses mõttes oli uni ilmutuslik. Lisaks tajusin unes seekord kõiki emotsioone: kartust, armastust, veidi hirmu ja hellust sinnajuurde.